پتوکی : چیف آرگنائزر پاکستان مسلم لیگ ن مریم نواز پارینے کہ گچین کاری تے ٹی بشخ ہلینہ و سرسہب ہم مرینہ۔ ترازو بریبر مرے تو انصاف سرسہب مریک‘اسہ لغور اس زمان پارک آن عدالت آ ہننگ آن خلنگ اٹی ءِ‘ دا پولیس و رینجر نا کارندہ آخا عدالت وجج آتا کاٹم ءِ ٹھپی کننگ اٹی ءِ۔ ملک ءِ پرغنگ نا ہیت کروک آ عدالتی پرمان تے ٹکر کننگ اٹی ءِ۔ دا خیال آتا درشانی ءِ او لاہور ڈویژن دیوان نا پتوکی نا علاقہ پھولنگر اٹ کماشی ءِ کرسا کرے‘ دیوان اٹ رانا ثناء اللہ‘ رانا تنویر حسین، رانا اقبال، ڈویژنل صدر شیخ وسیم، رانا حیات خان، رانا سکندر حیات خان، رانا محمد اسحاق خان وایلوفک ساڑی ئسر۔ مریم نواز سخت انگا وخت آتے ٹی پارٹی نا مدر و شیفکو ونگ آتا قربانی و سوگو سلنگ ناستاءِ کرے۔ کارندہ غاک مریم نواز شریف وزیراعظم نا نعرہ ہم خلکر۔
(آن لائن)
